stanford-oval/wikipedia huggingface dataset:
ปทีป ตันประเสริฐ

| ปทีป ตันประเสริฐ ม> ป.ช., ม.ว.ม. |
| --- | --- |


รักษาราชการแทนผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2552 – 2 กันยายน พ.ศ. 2553  (0 ปี 336 วัน)
ก่อนหน้า: พลตำรวจเอก ธานี สมบูรณ์ทรัพย์ (รักษาการ)
ถัดไป: พลตำรวจเอก วิเชียร พจน์โพธิ์ศรี
ดำรงตำแหน่ง 28 พฤศจิกายน พ.ศ. 2551 – 21 ธันวาคม พ.ศ. 2551  (0 ปี 23 วัน)
ก่อนหน้า: พลตำรวจเอก พัชรวาท วงษ์สุวรรณ
ถัดไป: พลตำรวจเอก พัชรวาท วงษ์สุวรรณ
 
ข้อมูลส่วนบุคคล
เกิด: 5 พฤศจิกายน พ.ศ. 2492 (75 ปี) อำเภอยานนาวา จังหวัดพระนคร ประเทศไทย
คู่สมรส: สุรีรัตน์ ตันประเสริฐ
ลายมือชื่อ: 

พลตำรวจเอก ปทีป ตันประเสริฐ ที่ปรึกษากิตติมศักดิ์นิตยสาร Cop's Magazine เป็นอดีตราชองครักษ์พิเศษ และอดีตจเรตำรวจแห่งชาติ อดีตรักษาราชการแทนผู้บัญชาการตำรวจแห่งชาติ มีชื่อเล่นว่า "อ๊อด" เกิดเมื่อวันที่ 5 พฤศจิกายน พ.ศ. 2492 ที่เขตยานนาวา กรุงเทพมหานคร บุตรนาย ปรีชา ตันประเสริฐ รองประธานคณะกรรมการหอการค้าไทย และนางวรรณา ตันประเสริฐ
จบการศึกษาจากโรงเรียนเทพศิรินทร์ (DSA81) จบการศึกษาจากโรงเรียนเตรียมทหารรุ่นที่ 9 (ตท.9) จบการศึกษาจากโรงเรียนนายร้อยตำรวจ รุ่น 25 (นรต.25) รุ่นเดียวกับ พล.ต.อ.พัชรวาท วงษ์สุวรรณ รองนายกรัฐมนตรี และ ร.ต.อ.ปุระชัย เปี่ยมสมบูรณ์ อดีตรองนายกรัฐมนตรีและรัฐมนตรีกระทรวงมหาดไทย
นอกจากนี้ยังจบปริญญาโทจากสถาบันบัณฑิตพัฒนบริหารศาสตร์ (นิด้า)
ประวัติ

เริ่มต้นชีวิตราชการที่กองบัญชารการตำรวจตระเวนชายแดน (ตชด.) จากนั้นจึงอยู่ในฝ่ายธุรการและบริหารจัดการมาตลอด ในปี พ.ศ. 2545 ได้เป็นผู้ช่วยผู้บัญชาการตำรวจแห่งชาติ ปี พ.ศ. 2549 เป็นจเรตำรวจแห่งชาติ  และได้รับการแต่งตั้งให้ดำรงตำแหน่งสมาชิกสภานิติบัญญัติแห่งชาติ
พล.ต.อ.ปทีป ได้รับการแต่งตั้งให้ดำรงตำแหน่งรักษาการผู้บัญชาการตำรวจแห่งชาติอย่างกะทันหันแทนที่ พล.ต.อ.พัชรวาท วงษ์สุวรรณ ในวันที่ 28 พฤศจิกายน พ.ศ. 2551 ตามคำสั่งสำนักนายกรัฐมนตรี โดยอาศัยอำนาจตามความในมาตรา 11 (9) แห่ง พ.ร.บ.ระเบียบบริหารราชการแผ่นดิน พ.ศ. 2534 และมาตรา 72 (1) แห่ง พ.ร.บ.ตำรวจแห่งชาติ พ.ศ. 2547 จนกระทั่งพ้นจากตำแหน่งเมื่อวันที่ 21 ธันวาคม ปีเดียวกัน
ในปี พ.ศ. 2552 พล.ต.อ.ปทีป เป็นประธานคณะกรรมการสืบสวนข้อเท็จจริง กรณีเกิดเหตุวุ่นวายที่ประชุมอาเซียนซัมมิต ที่โรงแรมรอยัล คลิฟ บีช รีสอร์ท เมืองพัทยา จ.ชลบุรี ตามคำสั่ง พลตำรวจเอก พัชรวาท วงษ์สุวรรณ ผบ.ตร.ซึ่งออกคำสั่งสำนักงานตำรวจแห่งชาติที่ 166/2552 ในวันที่ 21 เมษายน 2552
พล.ต.อ.ปทีป ได้รับความคาดหมายว่าจะเป็นผู้ดำรงตำแหน่งผู้บัญชาการตำรวจแห่งชาติต่อจาก พล.ต.อ.พัชรวาท โดยได้รับการสนับสนุนจาก นายอภิสิทธิ์ เวชชาชีวะ นายกรัฐมนตรี  แต่ว่าการประชุมคณะกรรมการนโยบายตำรวจแห่งชาติ (ก.ต.ช.) ถึง 2 ครั้ง ไม่สามารถตกลงกันได้ นายอภิสิทธิ์จึงมีคำสั่งแต่งตั้ง พล.ต.อ.ปทีป เป็นรักษาการผู้บัญชาการตำรวจแห่งชาติในวันที่ 29 กันยายน โดยมีผลตั้งแต่วันที่ 1 ตุลาคม เป็นต้นไป ซึ่ง พล.ต.อ.ปทีป อยู่ในตำแหน่งรักษาการผู้บัญชาการตำรวจแห่งชาติอย่างยาวนานเป็นระยะเวลาถึงเกือบ 1 ปี จนกระทั่งถึงวันที่ 6 กันยายน พ.ศ. 2553 มีพระบรมราชโองการโปรดเกล้าฯ แต่งตั้งให้ พล.ต.อ.วิเชียร พจน์โพธิ์ศรี ดำรงตำแหน่งผู้บัญชาการตำรวจแห่งชาติ โดยมีผลมาตั้งแต่วันที่ 2 กันยายน ปีเดียวกันแล้ว ในวันที่ 7 กันยายน ปีเดียวกันนั้น พล.ต.อ.ปทีปก็ได้ทำพิธีส่งมอบตำแหน่งต่อยัง พล.ต.อ.วิเชียร หลังจากนี้ พล.ต.อ.ปทีปก็ได้ขอพักร้อนไปจนถึงสิ้นเดือน ซึ่งก็พอดีกับเวลาเกษียณอายุราชการพอดี
ในการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ ในเดือนเมษายน พ.ศ. 2553 พล.ต.อ.ปทีป นับว่าเป็นบุคคลหนึ่งที่มีบทบาทอย่างสูงในการดูแลการชุมนุม ด้วยการเป็นรักษาการผู้บัญชาการตำรวจแห่งชาติ เป็นผู้ช่วยผู้อำนวยการศูนย์อำนวยการแก้ไขสถานการณ์ฉุกเฉิน
ชีวิตส่วนตัว สมรสกับนางสุรีรัตน์ ตันประเสริฐ มีน้องชาย 2 คน ได้แก่ พล.ต.ต.ประสิทธิ์ชัย ตันประเสริฐ รองผู้บัญชาการสำนักงานคณะกรรมการข้าราชการตำรวจและ พลตรี ประกอบโชค ตันประเสริฐ
และพี่ชาย 2 คน ได้แก่ ประสาน ตันประเสริฐ อดีตประธานการนิคมอุตสาหกรรมแห่งประเทศไทย และ พล.อ.นพ.ประวิชช์ ตันประเสริฐ อดีตเจ้ากรมแพทย์ทหารบก
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2535 –  เหรียญราชการชายแดน (ช.ด.)
พ.ศ. 2529 –  เหรียญจักรมาลา (ร.จ.ม.)
พ.ศ. 2528 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
พ.ศ. 2542 –  เหรียญกาชาดสมนาคุณ ชั้นที่ 1 (เหรียญทอง)
รายชื่อตัวละครในขอต้อนรับสู่ห้องเรียนนิยม (เฉพาะ)

นี่คือรายชื่อตัวละครในซีรีส์ไลต์โนเวล ขอต้อนรับสู่ห้องเรียนนิยม (เฉพาะ) ยอดคน ต่อมาได้รับการดัดแปลงเป็นซีรีส์มังงะและอนิเมะ
แหล่งข้อมูลอื่น

เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการไลต์โนเวล ปี 2 (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
ขอต้อนรับสู่ห้องเรียนนิยม (เฉพาะ) ยอดคน (นิยาย) ที่เครือข่ายข่าวอนิเมะ
สงครามรัสเซีย–เซอร์แคสเซีย

สงครามรัสเซีย–เซอร์แคสเซีย (อะดีเกยา: Урыс-адыгэ зауэ; รัสเซีย: Русско-черкесская война) คือการรุกรานเซอร์แคสเซียโดยจักรวรรดิรัสเซีย เริ่มตั้งแต่วันที่ 17 กรกฎาคม ค.ศ. 1763 (ตามปฏิทินเก่า) โดยจักรวรรดิรัสเซียอ้างสิทธิ์ในการปกครองเซอร์แคสเซียในขณะที่ชาวเซอร์แคสเซียปฏิเสธและต่อต้าน และสิ้นสุดในอีก 101 ปีต่อมาเมื่อกองทัพสุดท้ายของเซอร์แคสเซียพ่ายแพ้ในวันที่ 21 พฤษภาคม ค.ศ. 1864 (ตามปฏิทินเก่า) สงครามนี้จึงเป็นสงครามที่พร่ากำลังและสร้างความสูญเสียอย่างหนักแก่ทั้งสองฝ่าย ชาวเซอร์แคสเซียสู้รบกับรัสเซียนานกว่าชนชาติอื่น ๆ ในภูมิภาคคอเคซัส และสงครามรัสเซีย–เซอร์แคสเซียก็เป็นสงครามที่ยาวนานที่สุดที่ทั้งรัสเซียและเซอร์แคสเซียเคยต่อสู้มา
ระหว่างและหลังสงคราม จักรวรรดิรัสเซียใช้กลยุทธ์ฆ่าล้างเผ่าพันธุ์ด้วยการสังหารหมู่พลเรือนอย่างเป็นระบบ นำไปสู่การฆ่าล้างเผ่าพันธุ์ชาวเซอร์แคสเซีย โดยชาวเซอร์แคสเซียมากถึง 2,000,000 คน (ร้อยละ 85–97 ของประชากรทั้งหมด) ถูกสังหารหรือถูกเนรเทศไปยังจักรวรรดิออตโตมัน (โดยเฉพาะอย่างยิ่งในเขตประเทศตุรกีในปัจจุบัน)  ส่งผลให้เกิดชุมชนชาวเซอร์แคสเซียพลัดถิ่น สงครามรัสเซีย–เซอร์แคสเซียเริ่มขึ้นในลักษณะของความขัดแย้งเฉพาะพื้นที่ แต่ในไม่ช้าการขยายตัวของรัสเซียไปทั่วภูมิภาคคอเคซัสก็ดึงชนชาติอื่น ๆ ในภูมิภาคเข้าสู่ความขัดแย้งด้วย บ่อยครั้งจึงถือกันว่าสงครามรัสเซีย–เซอร์แคสเซียเป็นส่วนตะวันตกของสงครามคอเคซัส
ระหว่างสงครามรัสเซีย–เซอร์แคสเซีย จักรวรรดิรัสเซียไม่ยอมรับว่าเซอร์แคสเซียเป็นดินแดนอิสระ แต่ถือว่าเป็นดินแดนรัสเซียที่อยู่ภายใต้การยึดครองของกลุ่มกบฏ ถึงแม้ว่าภูมิภาคนี้จะไม่เคยอยู่ภายใต้การควบคุมของรัสเซียมาก่อนก็ตาม บรรดานายพลรัสเซียไม่ได้เรียกชาวเซอร์แคสเซียตามชื่อชาติพันธุ์ แต่เรียกพวกเขาว่า "พวกคนเขา" "พวกโจรเถื่อน" และ "พวกขยะภูเขา" ในสมัยปัจจุบัน สงครามนี้ตกเป็นเป้าของการตีความประวัติศาสตร์ใหม่และก่อให้เกิดข้อโต้แย้งเนื่องจากแหล่งข้อมูลของรัสเซียในสมัยหลังส่วนใหญ่ไม่กล่าวถึงสงครามหรือลดทอนความสำคัญของสงครามลง สื่อและเจ้าหน้าที่ของรัฐรัสเซียไปไกลถึงขั้นอ้างว่าความขัดแย้งดังกล่าว "ไม่เคยเกิดขึ้น" ทั้งยังอ้างว่าชาวเซอร์แคสเซีย "เข้าร่วมกับรัสเซียโดยสมัครใจในคริสต์ศตวรรษที่ 16"
มิสแกรนด์เมียนมา

ลำดับเวลาของผู้ได้รับใบอนุญาตมิสแกรนด์
มิสแกรนด์เมียนมา (อังกฤษ: Miss Grand Myanmar) จัดขึ้นภายใต้องค์กรมิสแกรนด์เมียนมา เป็นการประกวดนางงามระดับประเทศของประเทศพม่า เพื่อคัดเลือกตัวแทนเข้าร่วมการประกวดมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2014
ฉบับ

รายชื่อต่อไปนี้เป็นรายละเอียดรุ่นการประกวดมิสแกรนด์เมียนมาร์นับตั้งแต่ก่อตั้งในปี 2016.
| ปี | ครั้งที่ | วันที่ | สถานที่ | เมืองเจ้าภาพ | ผู้เข้าแข่งขัน | ผลการแข่งขัน> มิสแกรนด์เมียนมา | ผลการแข่งขัน> รองอันดับ 1 | ผลการแข่งขัน> รองอันดับ 2 | ผลการแข่งขัน> รองอันดับ 3 | ผลการแข่งขัน> รองอันดับ 4 | ผลการแข่งขัน> รองอันดับ 5 | อ้างอิง |
| --- | --- | --- | --- | --- | --- | --- | --- | --- | --- | --- | --- | --- |
| 2016 | 1 | 7 สิงหาคม | City Hall of Pyin Oo Lwin, ภาคมัณฑะเลย์ |  ปยีนอู้ลวีน | 24 | Nandar Lwin  ( ย่างกุ้ง) | May Phuu Pwint Nwe ( ย่างกุ้ง) | Cherry Htun ( ตองจี) | ไม่มีผู้ได้รับรางวัล | ไม่มีผู้ได้รับรางวัล | ไม่มีผู้ได้รับรางวัล |  |
| 2024 | 2 | 10 ธันวาคม 2023 | Hexagon Complex, Shwe Htut Tin Compound, Tamwe Township, ภาคย่างกุ้ง |  ย่างกุ้ง | 36 | Thae Su Nyein ( ตองอู) | Myint Myat Moe ( มุโดน) | Angel Kyi Phyu ( พะโค) | Su Myat Yee (แทน) ( ฮาคา)Nan Khine Shwe Warwin (ลาออก) ( เมียวดี) | Kyaw Kyaw Eaindra ( ปยีนอู้ลวีน) | Sara Su ( อมรปุระ) |  |
การแข่งขันระดับนานาชาติ

ต่อไปนี้เป็นรายชื่อตัวแทนชาวเมียนมาของมิสแกรนด์อินเตอร์เนชั่นแนล.
สัญลักษณ์สี
: ชนะเลิศ
: รองชนะเลิศหรืออันดับ 5/10
: เข้ารอบสุดท้าย
: เข้ารอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
| ปี | ตัวแทน | บ้านเกิด | ตำแหน่งระดับประเทศ | ผลงานการแข่งขัน> ตำแหน่ง | ผลงานการแข่งขัน> รางวัลพิเศษ | อ้างอิง |
| --- | --- | --- | --- | --- | --- | --- |
|  2023 | นิ นิ ลิน แอ๋น |  มูด้อน | ได้รับการแต่งตั้ง | รองอันดับ 1 |  2 รางวัลพิเศษ  พลังประเทศแห่งปี Country’s Power of the year  มิสป๊อปปูลาร์โหวต  |  |
|  2022 | อิอิ ออง ทู่น |  ตาก | 20 คนสุดท้าย: มิสแกรนด์ไทยแลนด์ 2022 | ไม่ผ่านเข้ารอบ |  |  |
|  2021 | อมรา ชุน ลี |  เชียงตุง | มิสเอิร์ธเมียนมา 2020 | เข้ารอบ 20 คนสุดท้าย |  |  |
|  2020 | ฮาน เลย์ |  เมียวดี | รองอันดับ 1: มิสยูนิเวิร์สเมียนมา 2020 | เข้ารอบ 20 คนสุดท้าย |  |  |
|  2019 | หม๊วย อิต๊วะ |  มะริด | รองอันดับ 1: มิสยูนิเวิร์สเมียนมา 2019 | ไม่ผ่านเข้ารอบ |  |  |
|  2018 | ซู เมียต พู |  เนปยีดอ | รองอันดับ 1: มิสเมียนมา 2018 | ไม่ผ่านเข้ารอบ |  |  |
|  2017 | เอ ชาน โม |  ย่างกุ้ง | รองอันดับ 1: มิสเมียนมา 2013 | ไม่ผ่านเข้ารอบ |  |  |
|  2017 | ชเว เอน ซี |  ย่างกุ้ง | รองอันดับ 1: มิสเมียนมา 2017 (ปลด) | ไม่ได้เข้าร่วมแข่งขัน | ไม่ได้เข้าร่วมแข่งขัน |  |
|  2016 | นานดาร์ ลวิน |  ย่างกุ้ง | มิสแกรนด์เมียนมา 2016 | ไม่ผ่านเข้ารอบ |  |  |
|  2015 | ซาน ฮเทต ฮทาร์ ลินน์ |  ย่างกุ้ง | ได้รับการแต่งตั้ง | ไม่ผ่านเข้ารอบ |  |  |
|  2014 | เอ็ม จา เซง |  มยิจีนา | มิสโกลเด้นแลนด์แกรนด์เมียนมา 2014 | ไม่ผ่านเข้ารอบ |  |  |
|  2013 | ฮทาร์ ฮเทต ฮเทต |  กะเล่ | ได้รับการแต่งตั้ง | เข้ารอบ 20 คนสุดท้าย |  1 รางวัลพิเศษ  มิสป๊อปปูลาร์โหวต  |  |
ทำเนียบ

มิสแกรนด์เมียนมา 2024
แท ซู เนียง
( ตองอู)
มิสแกรนด์เมียนมา 2023
นิ นิ ลิน แอ๋น
( มูด้อน)
มิสแกรนด์เมียนมา 2022
อิอิ ออง ทู่น
( ตาก, ไทย)
มิสแกรนด์เมียนมา 2021
อมรา ชุน ลี
( เชียงตุง)
มิสแกรนด์เมียนมา 2020
ฮาน เลย์
( เมียวดี)
มิสแกรนด์เมียนมา 2014
เอ็ม จา เซง
( มยิจีนา)
มิสแกรนด์เมียนมา 2013
ฮทาร์ ฮเทต ฮเทต
( กะเล่)
การประกวดรอบระดับประเทศ

รายการต่อไปนี้คือผู้เข้ารอบสุดท้ายของการประกวด มิสแกรนด์เมียนมา รวมถึงผลการประกวด
การประกวดรอบระดับประเทศ > 2024: ตัวแทนของเมือง

| ปีเมือง | 2024 |
| --- | --- |
 อมรปุระ: Sara Su (5th)
 อองบัน: Nang Hsu Latt Pyae
 พุกาม: Theint Nay Chi
 พะโค: Angel Kyi Phyu (2nd)
 บะมอ: Win Thiri Aung
 เชาะ: Htet Nadi Htun
 ไดอู้: Yune Me Me Maung (Top 20)
 ฮาคา: Su Myat Yi (3rd) (แทน)
 โฮบีน: Nhkum Boi Ja Seng Mun
 พะอัน: Nan Ei Mon Mon Soe (Top 10)
 พ่ากั่น: Maran Ja Seng
 กะเล่: Hnin Pwint Taw
 กันเพตเลต: Nyein Su Su Thwe (Top 20)
 เชียงตุง: Peo Hay Tar Han
 ไจ้โท: Phyo Thinzar Zaw
 เจ่าท์เซ: Ah Hki Zai Pan (Top 10)
 มะกเว: Yin Myo May
 มัณฑะเลย์: Khat Wai Moe
 มะตูปี่: Phoo Wai Twin
 มอละมไยน์: Pan La Yaung
 เมะทีลา: Su Htet Myat
 มินบู: Shwe Yamin Oo (Top 20)
 โมนยวา: Thae Nadi Zan
 โมกก: May Myat Thu Kyi
 มุโดน: Myint Myat Moe (1st)
 เมียวดี: Nang Khaing Shwe War Win (3rd) (ลาออก)
 มะริด: Shwe Yati Oo
 มยี่นชาน: Khaing Thazin Kyaing (Top 20)
 มยิจีนา: Helen Dum Doi Ling (Top 20)
 เนปยีดอ: Shwe Bon Than Tar
 ปะและวะ: Ngu Wah Thin
 ปะโคะกู: Shoon Lae Nay Chi (Top 10)
 พะสิม: Engyin Phoo
 ปูดาโอ: Latang Ze Naw
 แปร: Khin Phoo Phoo Thant
 พยู: May La Min (Top 20)
 ปยี่นมะน่า: May Thazin Myint Aung
 ปยีนอู้ลวีน: Kyaw Kyaw Eaindra (4th)
 ซะไกง์: Honey Zaw
 ซิตตเว: Thet Htar Shwe Zin (Top 20)
 ท่าขี้เหล็ก: Yoon Thaddar Chal
 ตะไน: Elizabeth Roi Htoi
 ตองดวินจี้: Sandi MgMg Myint
 ตองอู: Thae Su Nyein (W)
 ตีติง: Winnie Rose
 ตาน-พยูซะยะ: Nang May Myat Linn
 ตานตอง: Cherry Jue
 สารวดี: Hsu Hlaing Hnin
 ธอนซ์: Zun Meme Htin Zaw
 ไวน์มอ: Nan Ya Min Hkaing (Top 20)
 วอ: Pann Thiri Bo
 ย่างกุ้งตะวันออก: Shwe Chuu Ngone (Top 20)
 ย่างกุ้งเหนือ: Kay Khine Kyaw Zin
 ย่างกุ้งใต้: Nang Cherry
 ย่างกุ้งตะวันตก: Winn Thawdar Aung (Top 10)
 เยดาเช: May Thara Wung
รวม: 56
มยี่นชาน – Nhaine Ma Mhe ไม่ได้ลงแข่งขันเนื่องจากอาการบาดเจ็บ.
พะสิม – Yoon Phyu Sin Nwe ไม่ได้ลงแข่งขันเนื่องจากสุขภาพที่ไม่แน่นอนของแม่.
แปร – Chit Zar Ni Shwe ไม่ได้แข่งขันเนื่องจากแม่ของเธอสุขภาพไม่แข็งแรง.
การประกวดรอบระดับประเทศ > 2016: ตำแหน่งของเมืองที่ได้รับมอบหมาย

| ปีหมายเลข | 2016 |
| --- | --- |
01: Sabal Akari
02: Thae Thitsar Theint
03: Yati Oo
04: Nan Kyal Sin
05: Cherry Htun (2nd)
06: May Doez
07: Thinzar
08: Chue Pyae Eain Si
09: Khay La Yaung
10: May Phuu Pwint Nwe (1st)
11: Yamin Oo
12: Thint Myat Noe
13: Nan Khin Lay
14: Chaw Kalayar Han
15: San Yati Htet
16: Myat Su Mon Htay
17: Aye Kyi Pyar
18: Ni Ki
19: Nan Satt
20: Nandar Lwin (W)
21: Myat Thwe Khine
22: Barbie Lay
23: May Yone Kyi
24: Khin Injinn Kyaw
รวม: 24
แหล่งข้อมูลอื่น

| ด ค กมิสแกรนด์อินเตอร์เนชันแนล |
| --- | --- |
 2013  2014  2015  2016  2017  2018  2019 
 2020  2021  2022  2023  2024  2025 
 บริษัท  องค์กร  ผู้ครองตำแหน่ง  รองชนะเลิศและผู้เข้ารอบสุดท้าย  รางวัลพิเศษ  พิธีกรและศิลปินรับเชิญ  ประเทศ  ฉบับ
คำพ้องรูป

คำพ้องรูป คือคำที่เขียนรูปเดียวกันแต่ การออกเสียง และความหมายต่างกัน ซึ่งทำให้บุคคลทั่วไปอ่านผิดอยู่เสมอๆ
คำพ้องรูปในภาษาไทย

คำพ้องรูปในภาษาไทยนั้นมีไม่มากนัก ดังที่จะกล่าวต่อไปนี้
| คำพ้องรูป | คำอ่าน | ความหมาย |
| --- | --- | --- |
| กรี | กฺรี | หัวกุ้ง |
| กรี | กะ-รี | ช้าง |
| กรอด | กฺรอด | เซียวลง ผอม |
| กรอด | กะ-หฺรอด | ชื่อนกขนาดเล็ก |
| เขมา | เข-มา | เกษม สบายใจ ความพ้นภัย |
| เขมา | ขะ-เหฺมา | ชื่อโกฐชนิดหนึ่งใช้เป็นเครื่องยาไทย; ดำ |
| ครุ | คฺรุ | ภาชนะสานชนิดหนึ่ง ใช้ตักน้ำ รูปกลม ๆ ; ยาชัน |
| ครุ | คะ-รุ | ครู; หนัก |
| ตนุ | ตะ-นุ | ตัว ตน; ฉัน ข้าพเจ้า |
| ตนุ | ตะ-หนุ | ชื่อเต่าทะเลชนิดหนึ่ง |
| ตรุ | ตฺรุ | ที่ขังคน ตะราง เรือนจำนักโทษ คุก |
| ตรุ | ตะ-รุ | ต้นไม้ |
| ทิว | ทิว | แถวหรือแนวแห่งสิ่งที่ติดเนื่องกันไปยาวยืด; ธงรูปกระบอก |
| ทิว | ทิ-วะ | วัน สวรรค์ ชั้นฟ้า เทวโลก |
| เทว | เท-วะ | เทวดา |
| เทว | ทะ-เว | สอง |
| ปถวี | ปะ-ถะ-วี | ดิน |
| ปถวี | ปะ-ถะ-หฺวี | ท้ายเรือพิธี |
| ปรัก | ปฺรัก | เงิน |
| ปรัก | ปะ-หรัก | หัก |
| ปรามาส | ปฺรา-มาด | ดูถูก |
| ปรามาส | ปะ-รา-มาด | การจับต้อง การลูบคลำ |
| ปละ | ปะ-ละ | ชื่อมาตราน้ำหนักมคธ 100 ปละเป็น 1 ตุลา |
| ปละ | ปฺละ | ปล่อย ละทิ้ง ละเลย |
| ปักเป้า | ปัก-กะ-เป้า | ชื่อปลาอย่างหนึ่ง |
| ปักเป้า | ปัก-เป้า | ชื่อว่าวชนิดหนึ่งมีหางยาว |
| ปาน | ปานฺ | ผิวเนื้อที่เป็นสีแดงหรือดำที่เกิดเป็นเองตามร่างกายแต่กำเนิด |
| ปาน | ปา-นะ | เครื่องดื่ม น้ำสำหรับดื่ม |
| ผิว | ผิ-วะ | ถ้าว่า หากว่า แม้นว่า |
| ผิว | ผิว | ส่วนที่มีลักษณะบาง ๆ เป็นพื้นหุ้มอยู่ภายนอกสุดของหนังและเปลือก |
| พยาธิ | พะ-ยา-ทิ | ความเจ็บไข้ |
| พยาธิ | พะ-ยาด | ตัวเชื้อโรคจำพวกหนึ่งที่เกิดในกาย; ชื่อโรคอย่างหนึ่งเกิดที่ผิวหนัง |
| พลี | พะ-ลี | การบวงสรวง เครื่องบวงสรวง ส่วย การบูชา เสียสละ; มีกำลัง |
| พลี | พฺลี | บวงสรวงเชิญเอามา |
| เพลา | เพ-ลา | กาล คราว |
| เพลา | เพฺลา | แกนสำหรับสอดในดุมรถหรือดุมเกวียน; ไม้สำหรับขึงใบเรือ |
| มน | มนฺ | กลม ๆ โค้ง ๆ ไม่เป็นเหลี่ยม |
| มน | มะ-นะ | ใจ |
| วน | วนฺ | ไปโดยรอบเข้าหาศูนย์กลาง |
| วน | วะ-นะ | ป่าไม้ ดง |
| สก | สกฺ | ผม; สะเด็ดน้ำ |
| สก | สะ-กะ | ของตน |
| สระ | สะ | แอ่งน้ำขนาดใหญ่ ซึ่งเป็นเองหรือคนขุด; ชำระ ฟอก |
| สระ | สะ-หฺระ | ตัวอักษรจำพวกหนึ่งเป็นคนละพวกกับพยัญชนะ |
| สระ | สะ-ระ | เสียง (ทั่วไป) |
| สาน | สานฺ | ทำสิ่ง เช่น เสื่อ ตะกร้า ด้วยมือ โดยวิธีใช้เส้นตอกหรือสิ่งอื่นขัดไขว้กัน |
| สาน | สา-นะ | สุนัข |
| สุก | สุกฺ | พ้นจากห่าม; ปลั่ง; นกแก้ว นกแขกเต้า |
| สุก | สุก-กะ | ขาว สว่าง สะอาด ดี |
| เสมา | สะ-เหฺมา | ชื่อต้นไม้ชนิดหนึ่ง |
| เสมา | เส-มา | รูปเครื่องหมายบอกเขตโบสถ์สำหรับภิกษุทำสังฆกรรม |
| เหลา | เห-ลา | ความหมั่น ความสนุก การเล่น การกีฬา ความสะดวกสบาย |
| เหลา | เหฺลา | ทำให้เกลี้ยงเกลาหรือแหลมด้วยเครื่องมือมีด เป็นต้น |
| แหน | แหฺน | ชื่อพืชชนิดหนึ่ง |
| แหน | แหนฺ | หวง ล้อม รักษา เฝ้าระวัง |
คณะเทคโนโลยีสารสนเทศและการสื่อสาร มหาวิทยาลัยมหิดล

| --- | --- |
Faculty of Information and Communication Technology, Mahidol University

สถาปนา: 20 พฤษภาคม พ.ศ. 2552 (15 ปี)
สังกัดการศึกษา: มหาวิทยาลัยมหิดล
คณบดี: อาจารย์ ดร.พัฒนศักดิ์ มงคลวัฒน์
ที่อยู่: อาคารคณะเทคโนโลยีสารสนเทศและการสื่อสาร มหาวิทยาลัยมหิดล ศาลายา   เลขที่ 999 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170   อาคารมิว   ชั้น 23, ชั้น 25   เลขที่ 69 ถนนวิภาวดีรังสิต แขวงสามเสนใน เขตพญาไท กรุงเทพมหานคร 10400
สี:    เขียวน้ำทะเลและครีม
เว็บไซต์: www.ict.mahidol.ac.th
คณะเทคโนโลยีสารสนเทศและการสื่อสาร มหาวิทยาลัยมหิดล (อังกฤษ: Faculty of Information and Communication Technology, Mahidol Univeersity อักษรย่อ: ICT) เป็นคณะลำดับที่ 20 ของมหาวิทยาลัยมหิดล คณะเทคโนโลยีสารสนเทศและการสื่อสารเดิมคือ ภาควิชาคอมพิวเตอร์ คณะวิทยาศาสตร์และสำนักคอมพิวเตอร์ มหาวิทยาลัยมหิดล ที่ก่อตั้งขึ้นในเดือนมีนาคม พ.ศ. 2531 เปิดสอนในหลักสูตร ทั้งในระดับปริญญาตรี โท และเอก
ประวัติ

คณะเทคโนโลยีสารสนเทศและการสื่อสาร มหาวิทยาลัยมหิดล ก่อตั้งเมื่อวันที่ 20 พฤษภาคม พ.ศ. 2552 เป็นคณะลำดับที่ 20 ของมหาวิทยาลัยมหิดล คณะเทคโนโลยีสารสนเทศและการสื่อสารเดิม คือ ภาควิชาคอมพิวเตอร์ คณะวิทยาศาสตร์และสำนักคอมพิวเตอร์ มหาวิทยาลัยมหิดล ผู้ร่วมกันวางรากฐานโครงสร้างพื้นฐานและโปรแกรมต่างๆ ที่ใช้ภายในมหาวิทยาลัยมหิดล รวมถึงผลิตงานวิจัยทางด้านวิทยาการคอมพิวเตอร์มาตั้งแต่ มีนาคม พ.ศ. 2531
คณะเทคโนโลยีสารสนเทศและการสื่อสาร มีวัตถุประสงค์หลักในการผลิตบุคลากรที่มีความรู้ ความชำนาญ ด้านวิทยาการคอมพิวเตอร์และเทคโนโลยีสารสนเทศ พัฒนาและเสริมสร้างทักษะ และมีความรู้เกี่ยวกับคอมพิวเตอร์ตั้งแต่ระดับพื้นฐานไปจนถึงระดับสูง ตลอดจนผลิตงานวิจัยต่าง ๆ โดยเน้นหนักทางด้านระบบฐานข้อมูล ระบบสารสนเทศ ระบบเครือข่ายสื่อสารข้อมูล ระบบผู้เชี่ยวชาญและปัญญาประดิษฐ์ นอกจากนี้ทางคณะฯ ยังได้ร่วมมือกับสำนักคอมพิวเตอร์ในการพัฒนาระบบเครือข่ายสื่อสารและระบบคอมพิวเตอร์ของมหาวิทยาลัยมหิดล
เหตุการณ์สำคัญทางประวัติศาสตร์

พ.ศ. 2531 ก่อตั้งสำนักคอมพิวเตอร์ มหาวิทยาลัยมหิดล ผู้ก่อตั้งนำโดย ศาสตราจารย์เกียรติคุณ ดร. ศุภชัย ตั้งวงศ์ศานต์ ผู้ก่อตั้ง และผู้อำนวยการสำนักคอมพิวเตอร์ มหาวิทยาลัยมหิดลคนแรก
พ.ศ. 2532 เปิดหลักสูตรระดับปริญญาตรี วิทยาศาสตรบัณฑิต สาขาวิชาวิทยาการคอมพิวเตอร์
พ.ศ. 2537 เปิดหลักสูตรระดับปริญญาโท วิทยาศาสตรมหาบัณฑิต สาขาวิทยาการคอมพิวเตอร์
พ.ศ. 2545 เปิดหลักสูตรระดับปริญญาเอก วิทยาศาสตรดุษฎีบัณฑิต สาขาวิทยาการคอมพิวเตอร์ (นานาชาติ)
พ.ศ. 2546 จัดให้มีการเรียนการสอน ระดับปริญญาตรี สาขาเทคโนโลยีสารสนเทศและการสื่อสาร (นานาชาติ)
พ.ศ. 2552 จัดตั้งเป็น “คณะเทคโนโลยีสารสนเทศและการสื่อสาร” เป็นคณะใหม่ ในลำดับที่ 20 ของมหาวิทยาลัยมหิดล นำโดย รศ. ดร. เจริญศรี มิตรภานนท์ ผู้จัดตั้งและคณบดีคนแรก
พ.ศ. 2557 เปิดหลักสูตรระดับปริญญาโท วิทยาศาสตรมหาบัณฑิต สาขาความมั่นคงไซเบอร์และการประกันสารสนเทศ (นานาชาติ)
พ.ศ. 2557 เปิดหลักสูตรระดับปริญญาโท วิทยาศาสตรมหาบัณฑิต สาขาเทคโนโลยีเกมและเกมมิฟิเคชัน (นานาชาติ)
พ.ศ. 2561 แต่งตั้งคณบดีคนที่สอง: ดร.พัฒนศักดิ์ มงคลวัฒน์
พ.ศ. 2564 เปิดหลักสูตรระดับปริญญาตรี วิทยาศาสตรบัณฑิต สาขาวิทยาการและเทคโนโลยดิจิทัล (หลักสูตรไทย)
ทำเนียบคณบดี

| ทำเนียบคณบดี คณะเทคโนโลยีสารสนเทศและการสื่อสาร มหาวิทยาลัยมหิดล> ลำดับที่ | ทำเนียบคณบดี คณะเทคโนโลยีสารสนเทศและการสื่อสาร มหาวิทยาลัยมหิดล> ภาพถ่าย | ทำเนียบคณบดี คณะเทคโนโลยีสารสนเทศและการสื่อสาร มหาวิทยาลัยมหิดล> รายนามคณบดี | ทำเนียบคณบดี คณะเทคโนโลยีสารสนเทศและการสื่อสาร มหาวิทยาลัยมหิดล> วาระการดำรงตำแหน่ง |
| --- | --- | --- | --- |
| 1 |  | รศ. ดร.เจริญศรี มิตรภานนท์ | 21 ตุลาคม พ.ศ. 2553 - 20 ตุลาคม พ.ศ. 2557 (วาระที่ 1) 21 ตุลาคม พ.ศ. 2557 - 2561 (วาระที่ 2) |
| 2 |  | ดร.พัฒนศักดิ์ มงคลวัฒน์ | พ.ศ. 2561 - 20 ตุลาคม พ.ศ. 2565 (วาระที่ 1) 20 ตุลาคม พ.ศ. 2565 - ปัจจุบัน (วาระที่ 2) |
ที่ตั้ง

คณะเทคโนโลยีสารสนเทศและการสื่อสาร มหาวิทยาลัยมหิดล มีที่ทำการอยู่ 2 แห่ง ได้แก่
วิทยาเขตศาลายา
อาคารคณะเทคโนโลยีสารสนเทศและการสื่อสาร มหาวิทยาลัยมหิดล 999 ถนนพุทธมณฑลสาย 4 ตำบลศาลายา อำเภอพุทธมณฑล จังหวัดนครปฐม 73170
th
วิทยาเขตพญาไท
อาคารมิว ชั้น 23, ชั้น 25 เลขที่ 69 ถนนวิภาวดีรังสิต แขวงสามเสนใน เขตพญาไท กรุงเทพมหานคร 10400
th
เวลาทำการ: จันทร์ – ศุกร์ 09.00 – 17.00 น.
โทรศัพท์: +66 02-441-0909
Line official account: @ictmahidol
แหล่งข้อมูลอื่น

คณะเทคโนโลยีสารสนเทศและการสื่อสาร
มหาวิทยาลัยมหิดล
| ด ค กมหาวิทยาลัยมหิดล |
| --- | --- | --- |
| คณะ |  กายภาพบำบัด  ทันตแพทยศาสตร์  เทคนิคการแพทย์  เทคโนโลยีสารสนเทศและการสื่อสาร  พยาบาลศาสตร์  แพทยศาสตร์รามาธิบดี  แพทยศาสตร์ศิริราช  เภสัชศาสตร์  วิทยาศาสตร์  ศิลปศาสตร์  วิศวกรรมศาสตร์  เวชศาสตร์เขตร้อน  สังคมศาสตร์และมนุษยศาสตร์  สัตวแพทยศาสตร์  สาธารณสุขศาสตร์  สิ่งแวดล้อมและทรัพยากรศาสตร์  บัณฑิตวิทยาลัย  |  |
| วิทยาลัย |  วิทยาลัยการจัดการ  วิทยาลัยวิทยาศาสตร์และเทคโนโลยีการกีฬา  วิทยาลัยนานาชาติ  วิทยาลัยศาสนศึกษา  วิทยาลัยราชสุดา  วิทยาลัยดุริยางคศิลป์  |  |
| สถาบัน |  สถาบันนวัตกรรมการเรียนรู้  สถาบันพัฒนาสุขภาพอาเซียน  สถาบันวิจัยประชากรและสังคม  สถาบันวิจัยภาษาและวัฒนธรรมเอเชีย  สถาบันโภชนาการ  สถาบันชีววิทยาศาสตร์โมเลกุล  สถาบันแห่งชาติเพื่อการพัฒนาเด็กและครอบครัว  สถาบันบริหารจัดการเทคโนโลยีและนวัตกรรม  |  |
| วิทยาเขต |  กาญจนบุรี  นครสวรรค์  อำนาจเจริญ  |  |
| หน่วยงานอื่น |  โรงเรียนสาธิตนานาชาติ  โรงพยาบาลศิริราช  โรงพยาบาลศิริราช ปิยมหาราชการุณย์  โรงพยาบาลรามาธิบดี  สถาบันการแพทย์จักรีนฤบดินทร์  โรงพยาบาลเวชศาสตร์เขตร้อน  สถาบันสุขภาพเด็กแห่งมหาราชินี  ศูนย์การแพทย์กาญจนาภิเษก  ศูนย์การแพทย์มหิดลบำรุงรักษ์ นครสวรรค์  โรงพยาบาลทันตกรรม  โรงพยาบาลทันตกรรมมหาจักรีสิรินธร  โรงพยาบาลสัตว์ประศุอาทร  โรงพยาบาลปศุสัตว์และสัตว์ป่า ปศุปาลัน  โรงแรมศาลายาพาวิลเลียน  อุทยานธรรมชาติวิทยาสิรีรุกขชาติ  |  |
| สถาบันสมทบ |  ราชวิทยาลัยจุฬาภรณ์  วิทยาลัยแพทยศาสตร์พระมงกุฎเกล้า  วิทยาลัยพยาบาลกองทัพบก  วิทยาลัยพยาบาลกองทัพเรือ  วิทยาลัยพยาบาลทหารอากาศ  |  |
| สถาบันสมทบในอดีต |  วิทยาลัยแพทยศาสตร์กรุงเทพมหานครและวชิรพยาบาล  วิทยาลัยพยาบาลเกื้อการุณย์  วิทยาลัยพยาบาลบรมราชชนนี สถาบันพระบรมราชชนก วิทยาเขตกรุงเทพ  จักรีรัช  ชัยนาท  พระพุทธบาท  ราชบุรี  สระบุรี  สุพรรณบุรี  ชลบุรี  วิทยาลัยพยาบาลพระจอมเกล้า สถาบันพระบรมราชชนก  โครงการผลิตแพทย์เพิ่มเพื่อชาวชนบท  |  |
| อื่น ๆ |  ประวัติ  บุคคลจากมหาวิทยาลัยมหิดล  วันมหิดล  รางวัลสมเด็จเจ้าฟ้ามหิดล  ทุนมหิดลวิทยาจารย์  การจัดอันดับ  |  |
 หมวดหมู่  โครงการ  สถานีย่อย
วินรวีร์ ใหญ่เสมอ

| วินรวีร์ ใหญ่เสมอ |
| --- | --- |
ชื่อเกิด: ฌานิศ ใหญ่เสมอ
เกิด: 25 พฤศจิกายน พ.ศ. 2516 (51 ปี)
คู่ครอง: มินตยา เพ็ชรวารา   (พ.ศ. 2548 - ปัจจุบัน)
บุตร: 1 คน
อาชีพ: นักร้อง, นักแสดง
ปีที่แสดง: พ.ศ. 2535 - ปัจจุบัน
สังกัด: อาร์เอส (พ.ศ. 2536 - 2548, พ.ศ. 2554 - 2560) แกรมมี่ (พ.ศ. 2548 - 2554, พ.ศ. 2560 - ปัจจุบัน)
สุพรรณหงส์: นักแสดงนำชายยอดเยี่ยม  2539 - เด็กเสเพล
ฐานข้อมูล
IMDb
ThaiFilmDb
วินรวีร์ ใหญ่เสมอ หรือชื่อเดิม ฌานิศ ใหญ่เสมอ (ชื่อเล่น ต๊ะ) เป็นนักร้อง นักแสดงชาวไทย เกิดเมื่อวันที่ 25 พฤศจิกายน พ.ศ. 2516 เป็นบุตรของนายอำนาจ ใหญ่เสมอ (เปลี่ยนชื่อเป็น ตะวัน ใหญ่เสมอ) กับนางดารา ใหญ่เสมอ (เสียชีวิตแล้ว)
ประวัติ

วินรวีร์ ใหญ่เสมอ มีชื่อเดิมว่า ฌานิศ ใหญ่เสมอ จบการศึกษาจากวิทยาลัยศิลปหัตถกรรมกรุงเทพ แผนกอุตสาหกรรมเครื่องหนัง ก้าวเข้าสู่วงการตั้งแต่อายุ 17-18 ปี มีผลงานชิ้นแรกคือโฆษณาทางโทรทัศน์ของลูกอมคลอเร็ทส์ จากนั้นได้เป็นตัวประกอบในละครโทรทัศน์เรื่อง "ริษยา" ทางช่อง 7 ออกแค่ฉากแรกของเรื่อง
จากนั้นแสดงภาพยนตร์เรื่อง อนึ่ง คิดถึงพอสังเขป ทำให้เป็นที่รู้จักมากขึ้น แล้วจึงมีถ่ายแบบแฟชั่น จนมาโด่งดังกับการเป็นสมาชิกวงบอยแบนด์ 3 คนที่ชื่อวง บอยสเก๊าท์ กับค่ายอาร์เอส มีเพลงฮิตอย่าง ปอดปอด, ขอคืนฯลฯ หลังจากนั้นมีผลงานแสดงภาพยนตร์อีกหลายเรื่องอย่างเช่น เด็กระเบิดยืดแล้วยึด (2539), เด็กเสเพล (2539), 18 ฝนคนอันตราย (2540) เป็นต้น
ต่อมาในปี พ.ศ. 2548 มีผลงานอัลบั้มเดี่ยวโดยย้ายค้ายไปอยู่ค่ายสวัสดี เรคคอร์ด ในเครือ จีเอ็มเอ็ม แกรมมี่ มีผลงานอัลบั้มเดี่ยวชุด ความหวัง กำลังใจ แต่ไม่โด่งดัง หลังจากนั้นก็หายตัวไปจากวงการ เคยมีข่าวพัวพันกับยาเสพติดและทะเลาะกับแฟนสาวจนเป็นเรื่องใหญ่โต
จากนั้นมีผลงานในอัลบั้มชุด The Small Dream ที่ร่วมกับศิลปินที่โด่งดังในอดีต
ในปี 2554 ต๊ะ บอยสเก๊าท์ ได้กลับมามีผลงานการร้องผลงานการแสดงอีกครั้ง ชีวิตส่วนตัวได้ใช้ชีวิตคู่กับ บุ๋ม-มินตยา เพ็ชรวารา มีบุตรสาวด้วยกัน 1 คนคือ
ด.ญ. ลัลน์ลลิน (ชื่อเล่น: ปิ๊งปิ๊ง) เกิดเมื่อวันที่ 25 พฤศจิกายน พ.ศ. 2563
ผลงานเพลง > บอยสเก๊าท์

ไว้ลายไม่ใช่เล่น (ปี 2536)
RS unplugged ดนตรีนอกเวลา (ปี 2537)
แก๊งใจง่าย (ปี 2538)
Super Teens (ปี 2539)
รวมฮิต BoyScout Replay (ปี 2539)
The Small Dream Project (ปี 2554)
ผลงานเพลง > อัลบั้มเพลงประกอบละคร & ภาพยนตร์

เด็กระเบิด ยืดแล้วยึด (ต๊ะ&ดิ้บ) (ปี 2539)
เด็กเสเพล (ต๊ะ) (ปี 2539)
สุดแต่ใจจะไขว่คว้า (ต๊ะ) (ปี 2540)
18 ฝนคนอันตราย (ต๊ะ) (ปี 2540)
ผลงานเพลง > อัลบั้มเดี่ยว

ความหวัง กำลังใจ (ปี 2548)
ผลงานเพลง > ซิงเกิล

กลับมาได้นะ (ปี 2559)
ต่อยกับกูมั้ย (ปี 2562)
ผลงานการแสดง > ภาพยนตร์

ปี พ.ศ. 2535 อนึ่งคิดถึงพอสังเขป
ปี พ.ศ. 2539 เด็กระเบิดยืดแล้วยึด
ปี พ.ศ. 2539 เด็กเสเพล
ปี พ.ศ. 2540 18 ฝนคนอันตราย
ปี พ.ศ. 2545 ผีหัวขาด
ปี พ.ศ. 2546 สนิมสร้อย
ปี พ.ศ. 2546 วายร้ายป้ายแดง
ปี พ.ศ. 2548 แท็กซี่...ดุ
ปี พ.ศ. 2560 400 ขุนรองปลัดชู
ปี พ.ศ. 2567 วัยเป้งนักเลงขาสั้น 2